Vroue jok glo oor rooftog by Pta-poskantoor | Maroela Media
Vroue jok glo oor rooftog by Pta-poskantoor
Drie vroue wat by 'n poskantoor in Centurion werk, is in hegtenis geneem nadat hulle glo valslik beweer het dat hulle by hul werkplek aangeval en beroof is.
Kapt. Bonginkosi Amos Msimango, polisiewoordvoerder, het gesê die vroue, onderskeidelik 34, 40 en 61 jaar oud, is Dinsdag in hegtenis geneem.
"Die vroue is al drie werksaam by die Laudium-poskantoor. Hulle het Maandag 'n saak van sakeroof by die polisie aangemeld en beweer hulle is deur twee gewapende verdagtes aangeval en van R7 000 beroof," het Msimango Woensdag gesê.
Msimango het gesê 'n intensiewe intelligensiegedrewe-ondersoek deur lede van die Tshwane-trio-taakspan het vasgestel dat die verdagtes na bewering saamgesweer het om 'n valse rooftog aan te meld. Die drie vroue is in hegtenis geneem op aanklagte van sakeroof en meineed. Hulle moet binnekort in die Atteridgeville-landdroshof verskyn.
Man wat glo vyfjarige vermoor dood aangetref
Man tydens winkelroof geskiet
Slim het sy baas gevang!! Nog onnodige vermorsing van hulpbronne!
Zollie · 1 jaar gelede
Al daai moeite vir R7,000!!! Hulle hofonkostes gaan nou meer as dit wees.
Vir R7000-00 rand? Somehow klink "slim" van sy baas nie nie reg nie. Lol
Klink amper soos die rowers wat ons Poskantoor n paar jaar terug geroof het. Die dorp het net een ingang/uitgang (kusdorpie). Nog voor hul die volgende dorp kon bereik, het die polisie hul van voor ingewag en die sekuriteit hulle van agter gejaag. Motor gehuur om die roof te pleeg en met R1 000 weggekom. Hul onkostes was baie meer as die R1 000 en nou sit hul met hul basse in die tronk.